钦定古今图书集成/明伦汇编/氏族典/第429卷 > 赵镕
## 钦定古今图书集成/明伦汇编/氏族典/第429卷 > 赵镕

按《宋史赵镕传》：“镕字化钧，沧州乐陵人。以刀笔事太
宗于藩邸，即位，补东头供奉官。以告秦王廷美阴事，
迁六宅使，出为梓遂州都巡检使。代还，知沧州，又知
庐州。逾年，召为枢密都承旨，俄拜宣徽北院使。真宗
即位，改南院使，检校太傅。咸平元年卒。镕少涉猎文
史，美书翰，委质晋邸，以勤谨被眷。本名容，太宗改为
‘镕’”，曰：“陶镕所以成器也。”三子：忠辅，西京左藏库副使；
忠愿，虞部员外郎；忠厚，内殿崇班。